als_Latn dik_Latn sag_Latn
Titujt
- Lavrov: Grupi terrorist është armiku kryesor i Rusisë
- Kërkohet vazhdimi i kompetencave të qeverisë amerikane për përgjime deri në vitin 2020
- Protesta kundër regjimit të Arabisë Saudite
- Presidenti i RII takohet me presidentët e Indonezisë dhe të Vietnamit
- Traumat do t’i largojmë me shpëlarjen e trurit?
- Ministri i Jashtëm i Letonisë, nesër në Kosovë
- Tre policët e kapur në postën kufitare policore në Goshincë ishin shqiptarë
- Reali dhe Juve plotësojnë gjysmëfinalet e LK
- Hashim Thaçi nuk i trembet Serbisë
- Presidenti i RII takohet me kryeministrin e Japonisë
E Shtunë, 07 Mars 2015 09:35
Bahrejni në prag të katër vjetorit të pushtimit
- madhësia e shkronjave Zvogëlo shkronjat rrit madhësinë e shkrimit
- Stampo
- Add new comment
Manama-IRIB - Populli i Bahrejnit pavarësisht strategjisë së dhunshme të regjimit Al Khalifa akoma po vazhdojnë protestat e tyre dhe po kërkojnë largimin e pushtuesve saudit nga vendi i tyre, ndërsa në anën tjetër autoritetet e regjimit Al Khalifa po vazhdojnë politikat e dhunës dhe të shtypjes kundër qytetarëve bahrejnas.
Forcat ushtarake të Arabisë Saudite, Emirateve të Bashkuara Arabe dhe të Kuvajtit më 14 mars të vitit 2011 në kuadër të strategjisë të cilën e quajtën “Mburoja e Ishullit” të hartuar nga Këshilli për Bashkëpunim i Gjirit Persik, u dislokuan në Bahrejn për të ndihmuar regjimin Al Khalifa në shtypjen e protestave paqësore të qytetarëve të këtij vendi. Tani mbetët vetëm një javë nga shënimi i katër vjetorit të pushtimit të Bahrejnit nga forcat e quajtura “Mburoja e Ishullit”. Në prag të katër vjetorit të pushtimit të Bahrejnit, një numër i madh i qytetarëve bahrejnas pas namazit të së premtes, kanë organizuar protesta të gjera në rajone të ndryshme të Bahrejnit dhe kanë kërkuar largimin e forcave pushtuese nga vendi i tyre. Këto protesta janë organizuar në rajonet Dija, Mohiza, Beladu Kadim, Senabos dhe Doraz ku pjesëmarrësit në këto protesta janë deklaruar kundër pranisë së forcave ushtarake të Arabisë Saudite dhe EBA në vendin e tyre dhe kanë kërkuar lirimin e menjëhershëm të Shejkh Ali bin Selman, sekretari i përgjithshëm i organizatës opozitare “Vefak”. Qytetarët bahrejnas të enjten në mbrëmje kanë vazhduar protestat e tyre të përditshme në rajonet e ndryshme të Bahrejnit kundër arrestimit të Shejkh Ali bin Selman dhe kanë kërkuar lirimin e tij. Pjesëmarrësit në këto protesta gjithashtu kanë protestuar edhe kundër procesit gjyqësore të gjykimit të Shejkh Ali bin Selman. Pavarësisht protestave të qytetarëve dhe aktivistëve bahrejnas, autoritetet e regjimit Al Khalifa po vazhdojnë shkeljen e të drejtave të njeriut në këtë vend. Në këtë kuadër, forcat ushtarake të regjimit Al Khalifa të enjten pas dite kanë sulmuar dhe bastisur shtëpinë e Sejed Akil Al-Musavi, klerik i njohur fetar në rajonin Sar të Bahrejnit, si dhe kanë arrestuar djalin e tij Muhamed, të cilin e kanë dërguar në një vend të panjohur. Sulmi i forcave të regjimit Al Khalifa në shtëpinë e familjes Al-Musavi nuk është sulm i parë kësaj natyre që kryhet nga autoritetet e regjimit Al Khalifa kundër familjes Al-Musavi, për arsye se djali tjetër i Sejed Akil A-Musavi me emrin Xhihad është arrestuar edhe më parë dhe ka qenë i dënuar me tre vite burg. Vlen të theksohet se Bahrejni që nga 14 shkurti 2011 deri më tani vazhdimisht ka qenë arenë e protestave qytetare kundër regjimit Al Khalifa. Deri më tani gjatë këtyre protestave janë vrarë 160 persona dhe qindra të tjerë janë plagosur. Përveç kësaj, edhe mijëra qytetarë bahrejnas për shkak se kanë marrë pjesë në këto protesta, janë përjashtuar nga vendi i tyre i punës, një numër i madh i studentëve janë përjashtuar nga universitet, ndërsa edhe shumë nxënës dhe fëmijë janë keqtrajtuar dhunshëm nga ana e autoriteteve të regjimit Al Khalifa. Gjatë këtyre zhvillimeve janë burgosur shumë aktivistë politikë dhe të të drejtave të njeriut, janë sulmuar shumë qendra klinike-shëndetësore dhe është penguar trajtimi mjekësor i të lënduarve gjatë këtyre protestave anti-regjim në Bahrejn. Regjimi Al Khalifa në kuadër të kësaj politike të dhunshme ka anuluar edhe shtetësinë e shumë qytetarëve bahrejnas dhe ka ofenduar simbolet fetare.
fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn eng_Latn als_Latn als_Latn